NATO – BiH: Kroz otvorena vrata nema ko da prođe?!
Bliži se jesen kada bi trebao početi Akcioni program za članstvo, ali BiH, kako izgleda, neće uspjeti ispuniti jedini postavljeni uslov
Nepokretna imovina, potrebna za funkcionisanje odbrane, još uvijek nije upisana vlasništvo države Bosne i Hercegovine. Za jedne bi početak Akcionog, MAP-programa bio važan korak BiH u euro-atlantskim integracijama, dok drugi sliježu ramenima, pravdajući sve to čudljivošću domaće politike. Ove jeseni će se definitivno potvrditi ono što svi već znaju... euro-atlantske integracije nisu na srcu aktuelnoj političkoj eliti u BiH. Konkretan dokaz za to će biti početak godišnjeg nacionalnog programa pripreme za NATO članstvo, programa MAP, za koji je proljetni skup NATO ministara dao uslovno svjetlo i Bosni i Hercegovini. Uslovno, jer su za pristup tom predvorju vojnog saveza, ministri zemalja člnica NATO saveza postavili tek jedan uslov - da se nepokretna vojna imovina, koja je u službi odbrane države, i upiše kao vlasništo države, a ne entiteta. Ono što je u bilo kojoj drugoj državi samo po sebi razumljivo, u BiH je, očito nedokučivo. Zašto je NATO uopšte postavio taj uslov? Razlog je vrlo jednostavan i logičan - da nesmetano funkcioniše sistem odbrane zemlje. Ovome treba dodati i vrlo često bosanskohercegovačkim političarima upućeno upozorenje iz Brisela - vojnom savezu, kao i Evropskoj uniji može se pridružiti samo demokratska BiH, sa funkcionalnim državnim aparatom. Zbog toga je, očito u dogovoru sa EU, NATO postavio uslov čije rješenje otvara put u NATO i istovremeno je snažan znak želje i spremnosti za pridruživanje i Evropskoj uniji. Za generalnog sekretara NATO saveza Andersa Fogha Rasmussena…. A za ministra odbrane BiH Selmu Cikotića dileme nema: Na pitanje dopisnika Glasa Amerike šta će se desiti ako ove godine BiH ne uđe u program MAP gospodin Cikotić je odgovorio: U najkraćem za zvaničnike NATO saveza početak MAP programa bio važan korak Bosne i Hercegovine ka euro-atlantskim integracijama, dok drugi na neispunjvanje tog, ponovimo još jednom, jedinog postavljenog uslova sliježu ramenima, pravdajući sve to čudljivošću domaće, bosanskohercegovačke politike.